3. ลักษณะการประกอบธุรกิจ

บริษัทประกอบธุรกิจหลัก 3 กลุ่ม ดังนี้

1) ธุรกิจสื่อสิ่งพิมพ์

บริษัทผลิตและจำหน่ายสื่อสิ่งพิมพ์ด้านธุรกิจ การบริหารจัดการ และไอที ประกอบด้วย

1.1 นิตยสารทางด้านไอทีและคอนซูเมอร์อิเล็กทรอนิกส์

- “Computer.Today” นิตยสารคอมพิวเตอร์ที่เสนอเรื่องราวทางด้านไอที
ตอบสนองการใช้ชีวิตในยุค ปัจจุบัน อ่านง่ายและนำไปใช้งานได้จริง นิตยสารมีขนาดเล็ก
พกพาสะดวก เหมาะกับกลุ่มผู้บริโภคทั่วไป - “Click.Today”
นิตยสารที่รวบรวมเคล็ดลับและเทคนิคการใช้งานต่าง ๆ (Tips & Techniques) ในการ
ประยุกต์ใช้งานอุปกรณ์ด้านไอที เพื่อเพิ่มประสิทธิภาพการใช้งานอุปกรณ์ไอทีที่ควรรู้

- “Commart” นิตยสารแจกฟรี ที่ครอบคลุมเรื่องราวความเคลื่อนไหวของตลาดสินค้าไอที
บทความทาง เทคโนโลยีผลการทดสอบผลิตภัณฑ์ใหม่
เคล็ดลับและเทคนิคการใช้งานตลอดจนรายงานราคาสินค้า เป็น
สื่อที่เหมาะกับกลุ่มผู้ใช้งานและผู้ที่ต้องการข้อมูลเพื่อการเลือกซื้อสินค้าไอที และต้องการศึกษา
คุณสมบัติของสินค้าไอทีแต่ละชนิด เพื่อการใช้งานอย่างมีประสิทธิภาพ แจกฟรีในงานคอมมาร์ต

- “eLeader” นิตยสารรายเดือนที่วิเคราะห์เจาะลึกธุรกิจ และการประยุกต์ใช้ไอที
โดยมีการผสมผสาน ระหว่างแนวคิดทฤษฎีและแนวคิดทางธุรกิจ คอลัมน์ต่าง ๆ
ได้รับการออกแบบมาโดยคำนึงถึงผู้ใช้งานไอที และผู้บริหารไอทีเป็นหลัก
นอกจากนี้ยังเพิ่มความเข้มข้นของเนื้อหา โดยเพิ่มนิตยสาร “eEnterprise” เข้า
เป็นส่วนหนึ่งในเล่ม เน้นการรายงานข่าวสารความเคลื่อนไหว
แนวโน้มอุตสาหกรรมคอมพิวเตอร์และไอที ทั่วโลก

1.2 นิตยสารทางด้านธุรกิจ การบริหารจัดการ

- “Business+” นิตยสารเชิงวิเคราะห์เศรษฐกิจ ธุรกิจ กลยุทธ์บริหาร การจัดการ
และการตลาด รวมทั้งมี การรายงานความเคลื่อนไหวในแวดวงธุรกิจ
บทสัมภาษณ์ผู้บริหารที่ประสบความสำเร็จ นอกจากนี้ยังมี กรณีศึกษาทางธุรกิจ
และข่าวสารจากต่างประเทศมาประยุกต์ให้เข้ากับการประกอบธุรกิจของ
ผู้ประกอบการในประเทศไทย

1.3 หนังสือรวบรวมข้อมูลรายปี

- “Business+ Top 1000” เป็นหนังสือจัดอันดับบริษัทที่มีรายได้รวมสูงสุดของประเทศไทยจำนวน
1,000 บริษัท มีบทวิเคราะห์บริษัทที่มีผลตอบแทนสูงสุด (Top Gain) และต่ำสุด (Top Loss)
ของแต่ละ อุตสาหกรรม การจัดอันดับ 50 บริษัทสูงสุด (Top 50) ทั้งในแง่การเติบโตของรายได้
ผลกำไร และอัตรา ผลตอบแทน

- “Business+ Top Universities”
เป็นหนังสือที่รวบรวมข้อมูลเกี่ยวกับมหาวิทยาลัยของรัฐบาลและเอกชน ทุกแห่งในประเทศไทย
พร้อมบทสัมภาษณ์วิสัยทัศน์ของอธิการบดี เพื่อเป็นข้อมูลให้แก่นักเรียน และ
ผู้ปกครองที่กำลังเลือกสถาบันการศึกษาในระดับอุดมศึกษาที่เหมาะสมกับความต้องการและอนาคตของ
นักเรียน อีกทั้งยังมีข้อมูลองค์ประกอบการสอบคัดเลือก และ Top 100 คณะยอดนิยม
รวมถึงตารางคณะ และสาขาวิชาที่เปิดสอนในมหาวิทยาลัยทั่วประเทศ

- “Business+ Top Insurance” เป็นหนังสือที่นำเสนอเนื้อหาด้านการประกันภัย ทั้งประกันชีวิต
และ

ประกันวินาศภัยที่สมบูรณ์ที่สุดเล่มหนึ่ง พร้อมบทสัมภาษณ์วิสัยทัศน์ของผู้บริหารบริษัทประกันภัยชั้นนำ
ของประเทศ รวมถึงบทความที่ให้ความรู้เกี่ยวกับการประกันภัยอย่างครบถ้วน
เพื่อให้ผู้อ่านได้เข้าใจและ เลือกซื้อประกันได้ตรงกับความต้องการของตนเองและครอบครัว
นอกจากนี้ยังได้รวบรวมข้อมูลเกี่ยวกับ ประกันภัยทุกแห่งทั่วประเทศไว้ในเล่มด้วย

1.4 หนังสือเล่ม (Pocket Book) ทั้งทางด้านการบริหารจัดการ การตลาด ไอที และทั่วไป

  เนื้อหาในการผลิตหนังสือเล่ม จะมีทั้งเนื้อหาที่เขียนขึ้นมาใหม่โดยกองบรรณาธิการของบริษัท
  นักเขียนอิสระ และจากนักเขียนผู้มีประสบการณ์และความเชี่ยวชาญเฉพาะด้าน
  และเนื้อหาที่ซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย อาทิ Thailand
  Feeds the World, Human Capital

  1.5 ธุรกิจรับจ้างออกแบบ ผลิตและจำหน่ายสื่อสิ่งพิมพ์ ประเภทหนังสือเล่ม และสื่อสิ่งพิมพ์อื่น
  ตามความ ต้องการของลูกค้า

2) ธุรกิจการจัดงานนิทรรศการ งานแสดงสินค้า และการจัดประชุมสัมมนา ประกอบด้วย

  2.1 งานแสดงสินค้าไอที ภายใต้ชื่องาน “Commart” ทั้งในกรุงเทพมหานคร และภูมิภาค
  ปัจจุบัน บริษัทจัดงาน Commartในกรุงเทพมหานคร 3 งานต่อปี งานละ 4 วัน
  ด้วยพื้นที่ให้เช่ากว่า 20,000 ตารางเมตร โดยมียอดขายเฉลี่ยต่องานมากกว่า 3,000 ล้านบาท

  2.2 จัดและบริหารงานประชุมสัมมนาและกิจกรรมในหลายรูปแบบ อาทิ
  งานอภิปรายให้ความรู้ทางด้านการจัดการ ธุรกิจงานสัมมนากลุ่มย่อย Workshop งานนิทรรศการ
  หรือจัดกิจกรรมให้ความรู้ต่าง ๆ กับองค์กรทั่วไป

  2.3 รับจัดและบริหารงานนิทรรศการ กิจกรรมทางการตลาดแบบครบวงจร
  ตั้งแต่เสนอรูปแบบงาน สถานที่ในการจัดกิจกรรม จัดหาข้อมูลของกลุ่มเป้าหมาย
  รวมทั้งการจัดหาวิทยากรผู้ทรงคุณวุฒิที่มีประสบการณ์
  เพื่อให้สอดคล้องและตรงตามวัตถุประสงค์ของลูกค้าทั้งภาครัฐ และเอกชน

3) ธุรกิจสื่อดิจิตอลและสื่ออื่น

3.1 การผลิตเว็บไซต์

  เพื่อเป็นแหล่งข้อมูลทางด้านไอทีและคอนซูเมอร์อิเล็กทรอนิกส์
  ประชาสัมพันธ์นิตยสารและงานแสดงสินค้าของบริษัทเป็นสถานีทีวีออนไลน์
  รวมทั้งให้บริการฟรีอีเมล์และให้บริการจดทะเบียนโดเมนเนม รวมทั้งสิ้น 7 เว็บไซต์ ดังนี้

- www.arip.co.th

  เป็นแหล่งข้อมูลความรู้ทางด้านไอที
  และคอนซูเมอร์อิเล็กทรอนิกส์ที่ใหญ่ที่สุดของประเทศไทยแหล่งหนึ่ง
  ด้วยเนื้อหาข่าวสารและบทความกว่า 120,000 รายการ โดยมีเนื้อหาหลากหลายประกอบด้วย
  ข่าวสารความเคลื่อนไหวที่ให้ผู้บริโภคสามารถติดตามเทคโนโลยีที่เปลี่ยนแปลงอย่างรวดเร็ว
  ซึ่งเน้นการ Update ข่าวสารเป็นรายวัน มีการนำเสนอข้อมูลเคล็ดลับและเทคนิค (Tip &
  Technique) บทความต่าง ๆ ที่น่าสนใจ และบททดสอบผลิตภัณฑ์ใหม่
  ๆเพื่อช่วยในการตัดสินใจเลือกซื้อสินค้าไอที และคอนซูเมอร์อิเล็กทรอนิกส์ได้อย่างรวดเร็ว
  โดยมีการนำเสนอเนื้อหาในรูปแบบ Multimedia Contents ทั้งภาพและเสียง
  รวมทั้งสังคมออนไลน์ ทั้งในรูปแบบของ Web blog และการติดตามทาง Facebook และ
  Twitter

- www.thaimail.com

  เป็นระบบอีเมล์บนอินเทอร์เน็ตแห่งแรกของประเทศไทย (Web Based Free Email System)
  ที่ใช้งานได้ง่ายมีเมนูเป็นภาษาไทย ใช้งานได้ฟรี
  เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่
  ปัจจุบันไทยเมล์มีสมาชิกที่ลงทะเบียนอยู่มากกว่า 4,000,000 บัญชี (account)
  และได้เพิ่มบริการให้สมาชิกประกาศซื้อขายสินค้า (classified) ได้อีกด้วย

- www.thdomain.com

  เป็นศูนย์บริการพาณิชย์อิเล็กทรอนิกส์ สำหรับให้บริการจดทะเบียนชื่อโดเมนเนมที่สะดวก รวดเร็ว
  แลปลอดภัย มาตรฐานระดับโลก โดยบริษัทเป็นตัวแทนในการให้บริการจดโดเมนเนมของ
  Internet Corporation for Assigned Names and Numbers (ICANN)
  ซึ่งเป็นหน่วยงานระดับสากลที่มีหน้าที่หลักในการบริหารดูแลอินเทอร์เน็ต

- www.buzzidea.tv

  เป็นสถานีทีวีออนไลน์ที่ให้ข่าวสาร สาระความรู้ ตลอดจนไอเดียดี ๆ ในรูปแบบของคลิปวิดีโอ
  ทั้งในเรื่องของเทคโนโลยี ไอที Gadget ต่าง ๆ ทั้งทางด้านธุรกิจ การตลาด
  ตลอดจนวิถีชีวิตในยุคดิจิตอล

- www.comtodaymag.com

  เป็นแหล่งรวบรวมข้อมูลเคล็ดลับการใช้งานทางด้านไอที
  และเป็นแหล่งแลกเปลี่ยนประสบการณ์ใช้งานระหว่างกลุ่มผู้สนใจ จัดทำโดยทีมงานนิตยสาร
  Computer.Today
  เพื่อเป็นการขยายฐานผู้อ่านไปยังผู้บริโภคที่รับข่าวสารผ่านทางอินเทอร์เน็ตเพิ่มมากขึ้น

  - www.commart.co.th

  เป็นแหล่งรวบรวมรายงานข่าวสารความเคลื่อนไหวของตลาดสินค้าไอที
  บทความเกี่ยวกับเทคโนโลยีต่างๆและผลการทดสอบผลิตภัณฑ์ไอทีใหม่ๆ โดยทีมงานนิตยสาร
  Commart เพื่อช่วยให้ผู้บริโภคตัดสินใจเลือกซื้อสินค้าไอทีได้อย่างคุ้มค่าคุ้มราคา

- www.commartthailand.com

  เป็นเว็บไซต์เพื่อประชาสัมพันธ์งานแสดงสินค้าไอทีของบริษัท โดยมีข้อมูลโปรโมชันต่าง ๆ
  กิจกรรมภายในงาน และรายชื่อผู้ประกอบการที่เข้าร่วมแสดงสินค้าในงาน

3.2 Digital Magazine, eBook, Digital Bookshelf

  บริษัทดำเนินการผลิตหนังสืออิเล็กทรอนิกส์ (eBook), พัฒนาระบบชั้นวางหนังสืออิเล็กทรอนิกส์
  (Digital Bookshelf) และซอฟต์แวร์บริหารจัดการอีบุ๊กต่าง ๆ ตั้งแต่กระบวนการผลิต
  จัดเก็บ และจัดจำหน่าย เพื่อตอบรับกับกระแสการเติบโตอย่างรวดเร็วของแท็บเล็ต
  และสนับสนุนปีแห่งการอ่าน 2556

3.3 การพัฒนาแอพพลิเคชันบนมือถือและแท็บเล็ต

  บริษัทได้มีการพัฒนาแอพพลิเคชันใหม่ ๆ บนมือถือ เช่น
  “CommartApp”เป็นแอพพลิเคชันที่นิตยสาร Commart
  จัดทำขึ้นเพื่อให้ผู้ใช้สามารถอัพเดตข่าวสารเทคโนโลยี สินค้าไอทีจากงานคอมมาร์ต
  รับโปรโมชันสินค้าไอที ติดตามร่วมกิจกรรมพิเศษตลอดจนตรวจสอบแผนที่
  และบูธแสดงสินค้าไอทีชั้นนำภายในงานคอมมาร์ต สามารถดาวน์โหลดแอพพลิเคชันนี้ผ่านทาง App
  Store ได้ฟรี

โครงสร้างรายได้

  ----------------------------------------------------------------------------
  ประเภทของรายได้         ปี 2553            ปี 2554            ปี 2555   
  ---------------------- -------- -------- -------- -------- -------- --------
                         ล้านบาท   ร้อยละ    ล้านบาท   ร้อยละ    ล้านบาท   ร้อยละ

  (1) สื่อสิ่งพิมพ์            74.78    26.05    62.80    27.32    65.15    26.11

  (2) การจัดงานนิทรรศการ   203.85   71.01    151.90   66.08    175.41   70.30
  งานแสดงสินค้า                                                         
  และการจัดประชุมสัมมนา                                                  

  (3) สื่อดิจิตอลและสื่ออื่น     7.76     2.70     12.06    5.25     5.44     2.18

  รวมรายได้จากการขาย      286.39   99.76    226.76   98.64    246.00   98.59

  รายได้อื่น                0.70     0.24     3.12     1.36     3.51     1.41

  รวมรายได้ทั้งหมด          287.08   100.00   229.88   100.00   249.51   100.00
  ----------------------------------------------------------------------------

เหตุการณ์สำคัญของบริษัท

พ.ศ. 2532 ก่อตั้งบริษัท เอ.อาร์. อินฟอร์เมชัน แอนด์ พับลิเคชัน จำกัด

พ.ศ. 2533 เปิดตัวนิตยสารบิซิเนส คอมพิวเตอร์ แมกกาซีน (ปัจจุบัน เปลี่ยนชื่อเป็นนิตยสาร
บิซิเนส พลัส)

พ.ศ. 2534 เปิดตัวนิตยสาร Computer.Today นิตยสารไอที สำหรับผู้บริโภคทั่วไป

พ.ศ. 2542 - เริ่มเข้าสู่ธุรกิจผลิตหนังสือเล่ม ด้านธุรกิจ และการบริหารจัดการ

- เปิดตัว www.arip.co.th เว็บท่า (Web Portal) ที่เสนอสาระ ข่าวสารด้านไอที ที่ครบถ้วน
ทันสมัย

พ.ศ. 2543 เริ่มจัดงานแสดงสินค้าไอทีชั้นนำ Commart เป็นครั้งแรก

พ.ศ. 2546 เปิดตัวนิตยสาร eLeader นิตยสารไอที สำหรับองค์กร

พ.ศ. 2550 เปิดตัวหนังสือ Top 1000 Companies

พ.ศ. 2551 เปิดตัวนิตยสาร eEnterprise นิตยสารที่นำเสนอข่าวสารสำหรับ CIO

พ.ศ. 2553 - เริ่มจัดงานแสดงศิลปะ “สุนทรียะแห่งธรรมชาติ” เป็นครั้งแรก

  - ดำเนินการแปรสภาพเป็นบริษัทมหาชนจำกัด และเปลี่ยนชื่อจาก บริษัท เอ.อาร์. อินฟอร์เมชัน
  แอนด์พับลิเคชัน จำกัด เป็น บริษัท เออาร์ไอพี จำกัด (มหาชน)

  - บริษัท เออาร์ไอพี จำกัด (มหาชน) เข้าทำการซื้อขายในตลาดหลักทรัพย์ เอ็ม เอ ไอ
  เมื่อวันที่ 2 ธันวาคม 2553

พ.ศ. 2554 - เปิดตัวแอพพลิเคชันบนมือถือ “Commart Check Price” (ปัจจุบันชื่อ
“CommartApp”) เพื่อให้ผู้บริโภคสามารถตรวจสอบราคาสินค้าไอที อัพเดตข่าวสารเทคโนโลยี
รับโปรโมชัน และร่วมกิจกรรมพิเศษภายในงานคอมมาร์ต

  - เปิดตัว ดิจิตอลแมกกาซีนเล่มแรกของบริษัท “Computer.Today”

พ.ศ. 2555 - เปิดตัวหนังสือ “Top Universities”

- เปิดตัวหนังสือ “Top Insurance”

- ได้รับบัตรส่งเสริมการลงทุนจากคณะกรรมการส่งเสริมการลงทุน (BOI)
ในกิจการซอฟต์แวร์ประเภท

Enterprise Software, Digital Content และ Embedded Software